FTESË PËR OFERTË - PUNIME TË BRENDSHME RIKONSTRUKSIONI PËR NGRITJEN E QSR, HAS

*22 Nëntor 2023*

|  |  |
| --- | --- |
| **Vendi:** | Sallë kati i parë – Godina e ish-Kopshtit Krumë (Punime dhe mobilim të sallës multifunksionale në godinën e ish-Kopshtit (kati i parë) të qytetit Krumë, Has) |
| **Numri i fituesve të mundshëm:** | Një (1) |
| **Afati i fundit për aplikim:** | 30 Nëntor 2023, ora 14:00-16:00. |
| **Data e parashikuar për fillimin e shërbimit:** | 4 Dhjetor 2023 |
| **Data e parashikuar për përfundimin e shërbimit:**  | 10 Janar 2024 |
| **Vizitë paraprake në objekt** | Verifikimi në objekt i sasive apo dimensioneve nga kompania zbatuese përpara fillimit të punimeve është domosdoshmëri. Ne daten 24 Nëntor 2023, ora 10:00-12:00 të gjithë të interesuarit janë të ftuar të vizitojnë ambjentin ku do punohet, ku një punonjës i Projektit i shoqëruar nga arkitekti do japë informacion mbi specifikimet teknike dhe kërkesat për ofertuesit.[[1]](#footnote-1) |
| **Pyetjet dhe përgjigjet** | Subjektet e interesuara për të aplikuar mund të dërgojnë pyetje në adresën np.admin@swisscontact.org deri në datë 27 Nëntor 2023, ora 14:00. Afati i dërgimit të përgjigjeve do të jetë data 28 Nentor 2023, ora 17:00. |
| **Kushtet për dorëzimin e aplikimeve:** | Të interesuarit duhet të dërgojnë kopje të printuar të ofertës dhe dokumentave të tjera mbështetëse, të përmendura në këtë thirrje, në adresën postare: Swisscontact, Projekti “Perspektiva te Reja”, Vila “Cengu”, Rruga e Turizmit të ri, Lagja 5, Kukës, Shqipëri (dorazi ose nëpërmjet shërbimit postar) brenda afatit të përcaktuar. Dokumentacioni duhet të jetë i mbyllur në zarf. Në zarf duhet të vendoset titulli i Fteses per Ofertë: “Punime të brendshme rikonstruksioni për ngritjen e QSR, Has”. Dorëzimi i zarfit të mbyllur bëhet me nënshkrim pranë një punonjësi të administratës së Projektit, i cili do prese aplikuesit në orarin e përcaktuar. Aplikimi duhet të përmbajë të gjithë dokumentacionin e kërkuar në pikën (3), përndryshe mund të eliminohet automatikisht nga “Perspektiva të Reja” pa ndonjë kërkesë tjetër për sqarim dhe / ose përfundim. |

1. **Informacion i Përgjithshëm**

Swisscontact është një fondacion zviceran i pavarur, jofitimprurës, i dedikuar për të promovuar zhvillimin ekonomik, social dhe mjedisor. Puna zhvillimore e Swisscontact fokusohet në zhvillimin ekonomik të qëndrueshëm, të udhëhequr nga sektori privat, me cilësi të përmirësuar të jetës për të gjithë në vendet në zhvillim dhe ato në zhvillim. Një fokus kryesor është forcimi i aftësive të individëve dhe nxitja e konkurrencës së kompanive.

**Projekti "Perspektiva të Reja ",** i financuar nga Qeveria e Mbretërisë së Bashkuar ka si qëllim të përmirësojë kushtet socio-ekonomike që nxisin njerëzit nga veriu i Shqipërisë të emigrojnë në mënyrë të parregullt në Mbretërinë e Bashkuar. Projekti zbatohet nga Swisscontact, në partneritet me TAG International; dhe do të zgjasë përgjatë periudhës shtator 2022 - mars 2026.

Projekti fokusohet në tre objektiva kyçe, përkatësisht: **(a) të kontribuojë në rritjen e qëndrueshmërisë së komuniteteve ndaj presioneve për të emigruar në mënyrë të parregullt në Mbretërinë e Bashkuar; (b) të përmirësojë kushtet dhe mundësitë socio-ekonomike në qarkun e Kukësit, veçanërisht për të rinjtë; dhe (c) të përmirësojë marrëdhëniet ndërmjet komuniteteve, sektorit privat dhe qeverisjes vendore për zhvillimin ekonomik lokal.**

Projekti përshtat një qasje gjithëpërfshirëse për të kuptuar dhe adresuar çështjet kyçe që ndikojnë në vendimet e njerëzve dhe familjeve për të emigruar në mënyrë të parregullt. “Perspektiva të Reja” do të punojë me ta për të rritur qëndrueshmërinë e tyre ndaj presioneve të jashtme dhe t’i fuqizojë ata për të shfrytëzuar mundësitë ekonomike dhe sipërmarrëse në vend. Projekti gjithashtu adreson normat sociale, komunikon pozitivisht për mundësitë e reja, ndihmon të rinjtë të bëjnë zgjedhje të informuara për jetën dhe promovon barazinë gjinore.

Projekti do të punojë për të identifikuar mundësitë e biznesit dhe punësimit në rajon, ndër të tjera në sektorin e (agro) turizmit, bimëve mjekësore, përmirësimin e agro-përpunimit ose shërbimet e bazuara në TIK. Ai synon të nxisë sipërmarrjen lokale, të forcojë bizneset lokale dhe të përmirësojë sistemet e tregut. Ai gjithashtu lehtëson tërheqjen e investimeve shqiptare dhe të huaja që janë të qëndrueshme dhe të përgjegjshme nga pikëpamja sociale. Projekti po zhvillon në cdo bashki ku vepron, Qendra për Sipërmarrjen Rinore.

Qendra për Sipërmarrje Rinore (QSR) është një hapësirë fizike që bashkon të rinjtë, studiuesit, krijuesit, bizneset dhe novatorët për të krijuar dhe ushqyer ide dhe për t’i shndërruar ato në produkte dhe shërbime që mund të shiten e të krijojnë të ardhura. Njëkohësisht QSR shërben për fuqizimin e kapaciteteve dhe aftësive profesionale e sipërmarrëse të të rinjve dhe kujtdo që është i interesuar, si dhe zhvillimin e kapaciteteve të reja. QSR synon të shërbejë si një nga pikat qendrore të sipërmarrjes dhe inovacionit sipërmarrës të qytetit, si dhe të funksionojë si një qendër aktivitetesh që inkurajon bashkëpunimin dhe ku gjenerohen aktivitete që prodhojnë ide dhe aftësi të reja për të rinjtë, bizneset dhe qytetarët në përgjithësi. Qendra synon të bëhet një komunitet i përqendruar ku ndërveprimet në hapësirat e përbashkëta mund të nxisin rezultate të frytshme. Mjedisi i hapur e neutral i QSR është thelbësor që anëtarët e komunitetit të mblidhen në qasje bashkëpunuese, të kryejnë kërkime, diskutojnë dhe ndërmarrin zgjidhje, si dhe zgjerojnë ndikimin e tyre qytetar e profesional. Nga ana e biznesit, sektorë dhe industri të ndryshme ndërveprojnë në qendër duke krijuar mundësi për të diskutuar e bashkëpunuar midis tyre dhe me njerëzit e duhur për të çuar përpara ide të reja nëpërmjet aftësive dhe veçorive të ndryshme që ata posedojnë. QSR kthehet në ambient të hapur ndaj organizimit të kurseve të ndryshme profesionale të formësuara rreth nevojave specifike të komunitetit. Pavarësisht nëse bëhet fjalë për të organizuar një program disa javor për një start-up apo lehtësimin e takimeve me qëllim krijimin e lidhjeve, këto ndërveprime ndihmojnë të rinjtë, sipërmarrësit e rinj dhe kompanitë me eksperiencë të kenë qasje në njerëzit dhe burimet e nevojshme për të sjellë risi në treg.

1. **Qëllimi i ftesës për ofertë**

Ftesa për ofertë ka për qëllim përzgjedhjen e një ofruesi shërbimesh për kryerjen e punimeve rikonstruksioni për QSR Has, sipas preventivit të punimeve/materialeve. Në këtë dokument, do të paraqesim zërat dhe specifikimet teknike në bazë të të cilave kompanitë do të paraqesin ofertat e tyre. Në rastet kur specifikimet mungojnë, ofertuesit duhet të detajojnë produktet/shërbimin që ofrojnë. Swisscontact kërkon që kompania e përzgjedhur të përfundojë shërbimin brenda 30 ditëve. Specifikimet teknike dhe kërkesat specifike janë përshkruar më poshtë dhe sipas anekseve.

1. **Specifikimet minimale teknike të kërkuara dhe sasitë**

Specifikimet teknike, sasitë, dhe kërkesat specifike janë përshkruar më poshtë, sipas:

1. Aneksit 1 “Specifikimet teknike dhe modeli i ofertës financiare” dhe
2. Aneksit 2 “Projekti teknik”,
3. Është domosdoshmëri verifikimi fizik në objekt nga kompania sipërmarrëse, përpara fillimit të punimeve.
4. Punimet të kryhen dhe pajisjet të sigurohen sipas specifikimeve të vendosura në Aneksin 1 dhe Aneksin 2 të kësaj shpallje.
5. Swisscontact kërkon që kompania/kompanitë e përzgjedhur/a të kryejnë punimet/ofrojnë shërbimet brenda 30 ditëve kalendarike.
6. Transportimi dhe instalimi në vend të përfshihen në ofertë;
7. Garancia: kompania duhet të marrë përsipër të garantojë cilësinë e punimeve/materialeve për 1 vit me deklaratë me shkrim (Aneksi 3)
8. **Dokumentat që duhen dorëzuar**
* *Ekstrakt historik nga QKB*: Kompanitë duhet të dorëzojnë një ekstrakt historik të fundit të regjistrimit të kompanisë nga QKB;
* *Kopje e NUIS dhe* Liçensa profesionale (nëse aplikojnë)*;*
* *Oferta Financiare*: Në mënyrë që të jenë të qarta me detajet, oferta duhet të përgatitet sipas Aneksit 1 të kësaj thirrje. Kostoja e transportit dhe instalimit në vend duhet të përfshihet në çmim. Informacioni në tabelën e çmimeve duhet të plotësohet në mënyrë elektronike (jo duke shkruar mbi të me stilolaps). Të gjitha faqet duhet të jenë të datuara, të nënshkruara nga personi përgjegjës i kompanisë dhe vulosur.
1. **Detajet e përshkrimit të punimeve.**
* Specifikimet e detajuara që do të jepen më tej nw Aneksi 1 dhe Aneksin 2 janë për zërat e punimeve të përshkuara në skedulin e sasive të bashkangjitur këtu dhe do të shërbejnë si udhëzues për zbatimin e duhur të punimeve sipas standarteve të kërkuara.
* Puna gjithashtu përfshin të gjitha detajet e vogla të ndërtimit që mund të mos jenë përmendur në këto dokumenta, por janë të rëndësishme për përfundimin e punës, në përputhje me standartet e industrise.
* Në rast të ndryshimeve apo mospërputhje mes specifikimeve të tenderit dhe preventivit, përparësi ka preventivi.
* Me përjashtim të rasteve kur parashikohet ndryshe, do te aplikohen kodet dhe standartet më të fundit të Eurokodit përsa i përket dizajnit, teknikës, cilësisë, cilësisë së materialeve, metodës së testimit dhe metodës së matjes.
* **MATERIALET - CILËSIA MË E MIRË:** Të gjithë materialet që do të përdoren për punimet, do të jenë të reja dhe më të mirat e kategorisë së tyre.
* **TË TJERA:** Të zbatojë kushtet e sigurisë në punë. Të sigurojë nëse është e nevojshme lejet, deklarimet për ndërhyrjet sipas legjislacionit në fuqi.
* **Kondicionerët:** Pajisja dhe instalimi i kondicionerëve klasi A ose më mire. Paisja duhet të jetë e klasit mesatar dhe me teknologji inverter. Gjithashtu duhet te operojë me ftohës ekologjik R410A ose i ngjashëm. Pajisja duhet të montohet në mur në varësi të ambientit. Duhet të sigurohet lidhja deri në burimin e rrymës atje ku nuk ka lidhje ekzistuese.
1. **Kriteret e vlerësimit**

Kriteri përzgjedhës do të jetë oferta me vlerën më të ulët, duke respektuar kushtet dhe kriteret e vendosura më lart si dhe specifikimet teknike ne Aneksin 1.

1. **Udhëzim për dorëzimin e aplikimeve**

Afati i fundit i dorëzimit të aplikimeve është 30 Nentor 2023, 16:00. Ju bëjmë me dije se, në rast se oferta juaj do të dërgohet më vonë se afati i fundit për dorëzim, Swisscontact mund të vendosë të skualifikojë aplikimin tuaj dhe të mos e konsiderojë këtë të pranueshme për fazat e mëtejshme të vlerësimit.

Të gjitha aplikimet duhet të dorëzohen në kopje të printuar, të mbyllur në një zarf, në zyrën e Swisscontact Albania në adresën: Projekti “Perspektiva te Reja”, Vila “Cengu”, Rruga e Turizmit të ri, Lagja 5, Kukës, Shqipëri brenda afatit të sipërpërmendur. Pjesa e jashtme e zarfit duhet të shënojë qartë titullin e referencës Ftesë për Ofertë: PUNIME TË BRENDSHME RIKONSTRUKSIONI PËR NGRITJEN E QSR, HAS. Të gjitha dokumentet duhet të plotësohen, nënshkruhen dhe vulosen siç duhet.

1. **Komunikimi me ofertuesit**

Çdo komunikim midis Swisscontact Albania dhe ofertuesve që mund të rrezikojë transparencën dhe drejtësinë e procesit të ofertimit duhet të shmanget. Komunikimi duhet të dokumentohet me shkrim. **Subjektet e interesuara për të aplikuar mund të dërgojnë pyetje në adresën** **np.admin@swisscontact.org** **deri në datë 27 Nëntor 2023, ora 14:00. Afati i dërgimit të përgjigjeve do të jetë data 28 Nentor 2023, ora 17:00.**

**ANEKSI 1, PREVENTIVI I PUNIMEVE/MOBILIMIT SIPAS LOTEVE**

(Bashkëlidhur)

**ANEKSI 2: PROJEKTI TEKNIK (RELACIONI TEKNIK)**

(Bashkëlidhur, e siguruar nga Arkitekti/Studio inxhinierike)

**ANEKSI 3 – DEKLARATA E GARANCISË**

**DEKLARATË:**

Deklarojmë, me përgjegjësi të plotë, se marrim përsipër kryerjen e punimeve sipas Relacionit Teknik për punimet dhe ngritjen e QSR Has brenda afatit maksimal 30 ditor (kalendarik).

**Deklarojmë, me përgjegjësi të plotë, se garantojmë cilësinë e punimeve dhe materialeve të përdorura sipas Relacionit Teknik për “Punimet dhe ngritjen e QSR Has” për një afat 1 vjeçar, që fillon me dorëzimin e punimeve/materialeve.**

Emri i Ofertuesit

Emri dhe firma e personit të autorizuar:

Funksioni i personit të autorizuar:

Email dhe numri i telefonit:

Data:

I autorizuar për të nënshkruar për dhe në emër të \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[*Emri i Kompanisë*]

Vula e Kompanisë

1. Punonjësi i caktuar për këtë vizitë dhe arkitekti nuk janë pjesë e komisionit të vlerësimit të ofertave. [↑](#footnote-ref-1)